АҚ АНА – АҚ ОРДА
"АҚ АНА – АҚ ОРДА" | "https://abai.kz/post/40876"
TITLE: АҚ АНА – АҚ ОРДА
URL: https://abai.kz/post/40876
META: "АҚ АНА – АҚ ОРДА" | "https://abai.kz/post/40876"
DATE: 14.07.2015
AUTHOR(s): Абай-Ақпарат
TOTAL WORDS: 150
TEXT: ...Жабыққанға жол беріп, Торыққанға ем беріп, Тарыққанға дем беріп – Сүйеу болған Ақ Ана! Адасқанды жөнге сап, Жаратқанды ойға сап – Тіреу болған Ақ Ана!.. Өткенді қайта жаңғыртып, Өшкенді қайта жандыртып, Тыңнан түрен салдыртып – Жол бастаған Ақ Ана! Ақ жолға сілтеп халқыңды, Жаңғыртып ескі салтымды – Ел бастаған Ақ Ана!... Үзілген жалғап үмітті, Сейілткен қайғы, күдікті, Ұлықтап әдет-ғұрыпты – Ардақтаған Ақ Ана! Жылатпай қанша әруақты, Құлатпай қанша шаңрақты – Қорғап қалған Ақ Ана!.. Емсіздерге ем беріп, Әлсіздерге әл беріп, Дәрменсізге дем беріп – Пана болдың, Ақ Ана! Ұлы жоққа ұл беріп, Қызы жоққа қыз беріп – Ана болдың, Ақ Ана!.. Күлмегенді күлдіріп, Жүрмегенді жүргізіп, Тұрмағанды тұрғызып – Шипа бердің, Ақ Ана! ...Қажеті не жасырып, Қасиетіңе бас ұрып, Дауа тілеп жаныма, Сая тілеп тағы да – Қайта келдім, Ақ Ана! Қайта келдім Ақ Орда!.. Тұрмағанбет Кенжебаев – ақын, Қазақстан Жазушылар және Журналистер Одағының мүшесі. 13. 07. 2015 жыл. Қаскелең. Abai.kz
